
ROMÂNIA

JUDEŢUL TIMIŞ

MUNICIPIUL TIMIŞOARA

Serviciul Sport si Baze Sportive

Nr. SC2022-3852/17.02.2022
___________________________________________________________________________

RAPORT DE SPECIALITATE

privind aprobarea documentației tehnico-economice-faza S.F. pentru obiectivul 

„ Amenajare teren de fotbal situat în Timișoara, str.Mircea cel Bătrân, nr.114”

Având în vedere Referatul de aprobare a proiectului de hotărâre cu nr. SC2022-3852/17.02.2022 şi Proiectul de hotărâre  privind aprobarea documentației tehnico-economice-faza S.F. pentru obiectivul „ Amenajare teren de fotbal în Timișoara,str.Mircea cel Bătrân, nr.114” .   

Facem următoarele precizări:
   Obiectivele majore ale Primăriei Municipiului Timişoara au ca scop dezvoltarea urbei pe multiple planuri, dar cu prioritate pe acele planuri care aduc o creştere a nivelului de trai şi implicit o îmbunătăţire a calităţii vieţii populației.
În prezent acest  teren de fotbal din str. Mircea cel Bătrân, nr.114,   nu are o utilizare concretă fiind într-o stare foarte degradată.

Pe acest teren, se propune dezvoltarea infrastructurii sportive în zona de nord - vest a municipiului, prin realizarea unui teren de fotbal si construcții anexe noi, ce vor avea o structură modernă, o capacitate şi accesibilitate ridicată pentru populaţie, cu posibilitatea la adaptare ulterioara (folosire ca si teren de rugby, piste de atletism, etc).           

Terenul pe care se face investiția are o suprafață totală de 8927,00 mp, proprietate publică a Municipiului Timișoara,este înscris în CF nr. 451927, Timișoara este situat in partea de Nord- Vest a municipiului Timisoara si este limitat la Vest de str. Ciocârliei, în partea de Est se regăsesc terenuri proprietate privată cu construcții,în partea de Nord și Est locuințe individuale , iar în partea de Sud str. Mircea cel Bătrân.
 În acest moment şi în viitorul apropiat, necesitatea de a ocupa terenuri libere pentru o dezvoltare în acord cu funcţiunile lipsă și în special cu programe care se adreasează populaţiei, este în continuă creştere. 

Valorificarea suprafeţelor de teren fără utilitate, cu programe pentru populaţie, este un pas necesar, care pe de o parte aduce plus valoarea fondului construit învecinat și pe de altă parte contribuie la îmbunătățirea nivelului de trai.

 Subliniem faptul că reabilitarea terenului de fotbal este oportună pentru terenul studiat deoarece  în zonă Municipiul Timişoara nu deţine terenuri de fotbal sau zone de agrement, cel mai apropiat fiind terenul de  rugby de pe str. Pictor Aman, nr.11.
       Prin acest proiect se păstrează destinaţia şi funcţiunea actuală – teren de fotbal și se propune dezvoltarea infrastructurii sportive a municipiului, prin construirea unui complex sportiv compus în principal, din:  teren de fodbal,  clădirie administrativă  (vestiarele sportive, grupurile sanitare, cabinetul medical, birou administrativ, sala multifuncțională, spațiu tehnic, depozitare și spațiu pentru menținerea siguranței), teren multifuncțional, zonă de crosfit, pistă de  atletism,  tribună, alei cu zonă verde și  parcare. Parcare auto cu un numar de 25 de locuri de parcare utilizând atât terenul aferent proiectului cât și terenul (stradal) aflat în domeniul public inscris in CF.424939 pentru realizarea unor locuri de parcare suficiente.
      Descrierea lucrărilor
Pe terenul pus la dispozitie, identificat cu CF nr. 451927 în suprafață de 8927,00 mp, se propune dezvoltarea infrastructurii sportiva a municipiului, prin construirea unul complex sportiv astfel:
·  Zona de intrare

       Accesul în incinta se va realizează  din str. Mircea cel Bătrân prin zona de sud-est a terenului prin intermediul a unei porți auto cu deschidere în 2 puncte,  și va  asigura  accesul  atât al spectatorilor  spre tribună  cât și al jucătorilor și personalului administrativ la spațiile administrative.

· Teren de fotbal:

     Se va  realiza cu suprafață sintetică pentru o rezistență mai mare la uzura în timp. Dimensiunile terenului vor fi realizate conform reglementărilor FIFA 90x57m. Marcajele terenului vor avea culoarea albă cu o lătime de 10cm. Colțurile terenului fiind marcate cu un steguleț de corner cu dimensiunea: 150  cm înaltime, diametru Ø25 mm. Se va amplasa o tabelă electronică de marcaj într-o poziție vizibilă. Se prevăd sisteme de preluare a apelor pluviale de pe suprafața de joc.
· Teren multifunctional:

        Terenul  va avea  dimensiunea 16.00x25.00m, este  amplasat în zona de nord-est a sitului dotat cu 2 porți de handbal și 2 cosuri pentru basket, cu suprafața de calcare realizată din tartan. Imprejmuirea de siguranță a terenului se realizează cu gard h=250cm în partea de vest spre terenul de fotbal și zona de est cu gard h=600cm pe directia proprietatilor private.

· Zona crosfit:

         Constă într-o  platforma este  amenajata cu bare metalice de dimensiuni mixte. Acestea sunt realizate pentru intretinerea fizica prin exercitii crosfit si calistenice. Suprafața de calcare realizata din tartan.

· Pista de atletism:

       Va fi  amenajată o pistă de atletism pe o distantă de 50 m cu zona de start și suprafată de decelerare compusă din 4 randuri de 1.25m poziționată cu direcția de alergat nord-sud, având culoarele de alergare și restul marcajelor aferente realizate cu linie albă de 10cm. Suprafața de călcare realizată din tartan.
             -     Clădirea administrativă (principală)  în  regim de înaltime P, este compusă din:
            1. Hol de acces
            2. Zona de vestiare alocate pentru cele două echipe:
            -  Două vestiare pentru sportivi, mobilate cu dulapioare, cu o dimensiune aproximativă de 0.33x0.5x1.10m așezate câte două pe verticală, cu bănci, dușuri și grupuri sanitare separate.

             - Grupurile sanitare vor fi dotate cu wc-uri suspendate și rezervoare îngropate, cu ventilator aspirant de aer direct din vasul de toaleta cât și din spațiul respectiv, chiuvete cu oglinzi, sisteme de uscare a mainilor și uscatoare de păr de perete. 

             3.  Cabinet medical  care va fi  dotat cu aparatură de examinare, pat pentru pacienți, grup sanitar, depozitare proprie și zonă de așteptare. 

            4. Sala multifuncțională - destinată pentru mitinguri între antrenori, arbitrii sau administrație.

            5. Birou administrativ- destinat activitații administrative ale clădirii, dotat corespunzator.

            6. Punct de pază
            7. Depozitare

            8.Zona de grupuri sanitare publice, 2 spații de grupuri sanitare pentru public (femei/barbati)
          -   Gradene spectatori:

      Se va amenaja peste clădirea administrativă ( principală) aflată în regim de înalțime P, se va realiza spațiul destinat gradenelor spectatorilor și se vor amplasa 437 de scaune dispuse pe 7 rânduri separate în 3 sectoare prin intermediul scarilor cu dimensiunea de 18cm x 30cm si lățimea de 1.20 m.
· Spații exterioare 
Spațiu de parcare auto și biciclete:

       Se va realiza o parcare auto cu un numar de 25 de locuri de parcare utilizând atât terenul aferent proiectului cat și terenul (stradal) aflat in domeniul public inscris in CF.424939 pentru realizarea unor locuri de parcare suficiente, care sa suplimenteze locurile de parcare adiacente străzilor din apropiere, 2 din aceste locuri fiind prevăzute pentru persoane cu dizabilități. 
Locurile de parcare au o dimensiune de 2.50m x5.00m, iar cele pentru handicap au o dimensune de 3.70mx5.40m.

Datorită nevoii de a se realiza acest numar de locuri de parcare, 12 locuri de parcare vor fi realizate în exteriorul terenului alocat proiectului si vor fi bugetate separat de restul proiectului.

 Pe lângă cele 25 de locuri de parcare auto, terenul mai dispune și de 25 de locuri de parcare pentru biciclete în interiorul incintei conform comisiei de circulați.
· Gard de împrejmuire:

     Imprejmuirea terenului aflat in CF. 451927 este realizat din zidarie cu inaltime de 1.80m. Portiunea de gard aflata in proximitatea portilor de fotbal va avea gard de protectie pentru joc cu inaltimea de 8.00m. Acesta fiind realizat din plasa impletita zincata sau plasa impletita textila.

·  Spațiile verzi si mobilierul urban:

    Suprafața de teren ramasă nealocată se va amenaja cu alei și spațiu verde. Se dorește și plantarea de vegetație copaci, arbori și arbuști și gazon de tip rulou pe langa vegetatia existenta.  Se va prevedea o instalație pentru irigat zona verde. Spațiul verde și aleile ce deservesc terenul de fotbal, se va dota corespunzator (mobilier urban, iluminat exterior ambiental etc). Se vor amenaja rastele pentru biciciete în incinta. 
Descrierea din punct de vedere tehnic, constructiv, funcţional-arhitectural şi tehnologic a investiției:
Stotala C.F.451927= 8,927m2

Sconstruita PARTER= 445.32 m2
Sgradene= 445.32 m2

Sutila = 363.63 m2

Steren fotbal = 5,130 m2

Sactivitati sportive = 919.45 m2
Sverde C.F.451927= 1,519.58 m2 

Sverde C.F.424939= 825.46 m2 

Salei si parcare C.F.451927=912.65 m2

Salei si parcare C.F.424939=725.74 m2

Nr. Arbori C.F.451927=20 bucati

Nr. Arbori C.F.424939= 18 bucati
Nr. loc. parcare total= 25 locuri
     -Locuri de parcare C.F.451927 = 13 locuri
     -Locuri de parcare C.F.424939 = 12 locuri
Nr. loc. biciclete= 25 locuri

P.O.T.= 4,98 %

C.U.T.= 0,05

Dimensiuni maxime constructie: 54.15 x 8.65 m
  Documentaţia tehnică, faza Studiu de fezabilitate, a fost contractată cu respectarea prevederilor H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, prin contractul de prestare de servicii nr. 267/08.12.2020 şi a fost avizată favorabil conform Avizului tehnic nr.4/08.02.2022 înregistrat cu nr. CTE 2022-4/08.02.2022 emis de Comisia Tehnico-Economică cu următoarele condiţii:
    1. Se va revizui configuraţia parcării astfel încât să se delimiteze locurile de parcare aferente domeniului public şi cele amplasate pe terenul aferent construcţiei,  astfel încât un loc de parcare să nu fie proiectat  pe ambele terenuri.

    2.  Atât în deviz cât şi în documentaţie partea scrisă, se vor evidenţia doar  cheltuielile aferente investiției pe terenul pus la dispoziție, identificat cu CF nr. 451927.

Completarea numărului locurilor de parcare necesare, conform legislației în vigoare, (normelor de proiectare) va face obiectul unei alte documentații tehnico-economice.

    3.  Documentaţia se va completa cu detalii de împrejmuire pentru protecţia arborilor existenţi.
Având în vedere condițiile Comisiei Tehnico-Economică proiectantul a remediat documentația astfel:
„Parcare auto cu un numar de 25 de locuri de parcare utilizând atât terenul aferent proiectului cât și terenul (stradal) aflat în domeniul public înscris în CF.424939 pentru realizarea unor locuri de parcare suficiente, rezultând 13 locuri de parcare pe terenul aferent proiectului și 12 locuri de parcare vor fi realizate în exteriorul terenului alocat proiectului si vor fi bugetate separat de restul proiectului.

Vegetația din imediata apropiere a gardului de protecție care produce probleme în timpul execuției, acestea nefiind specie vegetală de importanță se va înlătura și se va propune un aliniament nou în proximitate pe str. Ciocârliei„ 
Precizăm că emiterea proiectului de hotărâre are la bază documentaţia tehnico-economică la faza S.F. – nr. proiect 143/2021 este elaborate în baza H.G. nr.907/2016 (actualizată) de către  S.C. PGA MARKERS  S.R.L.,Timișoara .
În concluzie, prin documentaţia tehnico-economică de mai sus au fost stabilite următoarele:

- valoarea totală a obiectivului de investiții exprimată în lei, este de 6.708.102,89 lei inclusiv TVA lei, din care construcții montaj (C+M) este de 5.057.839,15  lei inclusiv TVA, în conformitate cu devizul general; 
- indicatorii tehnico-economici rezultaţi în urma elaborării S.F. conform Anexei 1 la prezentul raport de specialitate;

- descrierea sumară a investiţiei propusă a fi realizată prin proiect, conform Anexei 2 la prezentul raport de specialitate.
             Sursa de finanțare a investiției este bugetul local sau alte surse. 
             Față de cele prezentate mai sus propunem aprobarea documentaţiei tehnico-economice- faza S.F. pentru obiectivul „Amenajare teren de fotbal situat in Timisoara, str.Mircea cel Bătrân”, cu indicatorii tehnico-economici prevăzuți în Anexa 1, care face parte integrantă din proiectul de hotarare.
     Având în vedere prevederile legale expuse în prezentul raport, apreciem ca proiectul de hotărare privind aprobarea documentației tehnico-economice-faza S.F. pentru obiectivul 

„Amenajare teren de fotbal situat in Timisoara,str.Mircea cel Bătrân, nr.114”, îndeplinește condițiile pentru a fi supus dezbaterii și aprobării plenului consililui local.
                         Şef Serviciu
                                                             Consilier

Anca Lăudatu                                                          Ioana Ciucur
